AUR cheamă la protest, după aducerea lui Georgescu la Parchet. Simion: „Un abuz al statului totalitar”
Liderul AUR a mers miercuri, 26 februarie, la Parchetul General, după ce ultranaționalistul Călin Georgescu a fost dus la audieri. Potrivit lui George Simion, Georgescu plănuia să își depună astăzi candidatura la alegerile prezidențiale din mai. La parchet au venit mai mulți parlamentari ai AUR, iar liderul partidului a îndemnat oamenii să protesteze față de un presupus abuz.